И накрая щипка сол: Грахова супа с пушено пилешко
... вторник, юни 27, 2017 / зеленчукови, супи, ястия с пиле
2 чч зелен грах/може и замразен/
3-4 стръка селъри/целина/ или един не много голям резен от главеста целина
1 чл пушен червен пипер
1л пилешки бульон
едно пушено пилешко бутче или филе,някакво друго пушено месо или бекон
В съда,в който ще приготвяме супата,наливаме олио,колкото да покрие дъното и.Загряваме го и задушаваме в него лука,нарязан на полумесеци,целината и моркова на кубчета.Щом омекнат добавяме почистената от семената и нарязана на ситно люта чушка и пушения пипер.Добавяме свежия грах и разбъркваме.Подправяме с черния пипер и сол,според това колко и дали е солен бульона.Наливаме топлия бульон и оставяме да къкри за десетина минути.
Почистваме пилешкото бутче от кожата и костите и нарязваме на не много ситни ивици.
Когато зеленчуците са напълно сварени си отделяме от тях една чаена чаша и ги пасираме,след което отново ги връщаме в супата.Добавяме нарязаното месо и ситно накълцания магданоз.Оставяме да поври за 5-6 минути и супата ни е готова.
*Ако ползвате бекон,добре ще е да го сложите в началото със зеленчуците,за да се разтопи мазнината му
*Пушения пипер и лютата чушка може да замените с една чаена лъжица кайенски пипер